**Projekto**

**lyginamasis variantas**

**LIETUVOS RESPUBLIKOS**

**JURIDINIŲ ASMENŲ NEMOKUMO įstatymo NR. XIII-2221 1, 2, 4, 6, 9, 10, 15, 17, 26, 27, 28, 31, 32, 33, 35, 40, 41, 42, 43, 62, 63, 64, 77, 94, 95, 103, 104, 110, 111, 114, 130** **STRAIPSNIų PAKEITIMO, ĮSTATYMO PAPILDYMO 1021, 1022, 1023, 1111 STRAIPSNIAIS ir ĮSTATYMO priedo PAKEITIMO**

**ĮSTATYMAS**

2021 m. d. Nr.

Vilnius

**1 straipsnis. 1 straipsnio pakeitimas**

1. Pakeisti 1 straipsnio 4 dalį ir ją išdėstyti taip:

„4. Šio įstatymo nuostatos, reguliuojančios juridinių asmenų restruktūrizavimo procesą, netaikomos kredito įstaigoms, mokėjimo įstaigoms, elektroninių pinigų įstaigoms, draudimo ir perdraudimo įmonėms, valdymo įmonėms, investicinėms bendrovėms, **centriniam vertybinių popierių depozitoriumui,** vertybinių popierių viešosios apyvartos tarpininkams ir kitiems Lietuvos Respublikos finansinio tvarumo įstatymo 1 straipsnio 2 dalyje nurodytiems subjektams.“

2. Pakeisti 1 straipsnio 6 dalį ir ją išdėstyti taip:

„6. Šis įstatymas taikomas tiek, kiek jis neprieštarauja Lietuvos Respublikos finansinio užtikrinimo susitarimų įstatymui**,** ~~ir~~ Lietuvos Respublikos atsiskaitymų baigtinumo mokėjimo ir vertybinių popierių atsiskaitymo sistemose įstatymui**, Lietuvos Respublikos finansinių priemonių rinkų įstatymui, Lietuvos Respublikos mokėjimo įstaigų įstatymui ir Lietuvos Respublikos elektroninių pinigų ir elektroninių pinigų įstaigų įstatymui**.“

3. Pakeisti 1 straipsnio 7 dalį ir ją išdėstyti taip:

„7. Šio įstatymo nuostatos skirtos Europos Sąjungos teisės ~~aktui~~ **aktams**, ~~nurodytam~~ **nurodytiems** šio įstatymo priede, įgyvendinti.“

**2 straipsnis. 2 straipsnio pakeitimas**

1. Papildyti 2 straipsnį 21 dalimi:

„**21. Esminė sutartis – juridinio asmens ir kito subjekto sudaroma sutartis, kuri būtina juridinio asmens veiklos tęstinumui užtikrinti ir kurią nutraukus juridinis asmuo nebegalėtų vykdyti ūkinės komercinės veiklos.**“

2. Pakeisti 2 straipsnio 5 dalį ir ją išdėstyti taip:

„5. Juridinio asmens finansiniai sunkumai (toliau – finansiniai sunkumai) – padėtis, kai juridinis asmuo yra nemokus arba yra ~~reali tikimybė, kad taps nemokus per artimiausius tris mėnesius~~ **juridinio asmens nemokumo tikimybė**.“

3. Papildyti 2 straipsnį 71 dalimi:

„**71. Juridinio asmens nemokumo tikimybė – padėtis, kai realiai tikėtina, kad juridinis asmuo taps nemokus per artimiausius tris mėnesius.**“

**3 straipsnis. 4 straipsnio pakeitimas**

Pakeisti 4 straipsnio 1 dalies 1 punktą ir jį išdėstyti taip:

„1) juridinio asmens vadovas, o kai pagal atitinkamą juridinio asmens teisinę formą reglamentuojantį įstatymą juridinis asmuo vienasmenio valdymo organo neturi, – kitas asmuo, pagal kompetenciją turintis teisę kreiptis dėl nemokumo proceso (toliau – juridinio asmens vadovas), ~~jeigu juridinis asmuo turi finansinių sunkumų, tačiau dar nėra nemokus~~ **esant juridinio asmens nemokumo tikimybei**;“.

**4 straipsnis. 6 straipsnio pakeitimas**

Pakeisti 6 straipsnį ir jį išdėstyti taip:

„6 straipsnis. Juridinio asmens vadovo pareigos**,** **esant juridinio asmens nemokumo tikimybei ar** juridiniam asmeniui tapus nemokiam

**1. Esant juridinio asmens nemokumo tikimybei, juridinio asmens vadovas turi:**

**1) nedelsdamas informuoti juridinio asmens dalyvius apie juridinio asmens nemokumo tikimybę ir siūlyti spręsti finansinių sunkumų klausimą;**

**2) imtis veiksmų kreditorių interesams apsaugoti;**

**3) vengti tyčinių ir (ar) didelio neatsargumo veiksmų, kuriais būtų keliamas pavojus juridinio asmens gyvybingumui.**

**2.** Juridiniam asmeniui tapus nemokiam, juridinio asmens vadovas **turi** ~~privalo atlikti šiuos veiksmus~~:

1) nedelsdamas informuoti juridinio asmens dalyvius apie juridinio asmens nemokumą ir siūlyti spręsti juridinio asmens mokumo atkūrimo klausimą;

2) nedelsdamas inicijuoti nemokumo procesą;

3) ne vėliau kaip per 5 darbo dienas nuo dienos, kai tapo žinoma ar turėjo būti žinoma, kad susitarimas dėl pagalbos finansiniams sunkumams įveikti (toliau – susitarimas dėl pagalbos) yra nevykdomas arba netinkamai vykdomas, inicijuoti nemokumo procesą;

**4) vykdyti šio straipsnio 1 dalies 2 ir 3 punktuose nurodytas pareigas**.“

**5 straipsnis. 9 straipsnio pakeitimas**

Pakeisti 9 straipsnio 4 dalies pirmąją pastraipą ir ją išdėstyti taip:

„4. Šio straipsnio 2 ir 3 dalių nuostatos ~~dėl siūlymo sudaryti susitarimą dėl pagalbos ar priimti sprendimą bankroto procesą vykdyti ne teismo tvarka~~ gali būti netaikomos, jeigu tenkinama kuri nors iš šių sąlygų:“.

**6 straipsnis. 10 straipsnio pakeitimas**

Pakeisti 10 straipsnio 2 dalį ir ją išdėstyti taip:

„2. Asmuo, siekdamas sudaryti susitarimą dėl pagalbos, turi teisę kreiptis į teismą dėl laikinųjų apsaugos priemonių taikymo ir (ar) panaikinimo **iki susitarimo dėl pagalbos sudarymo dienos**.“

**7 straipsnis. 15 straipsnio pakeitimas**

Papildyti 15 straipsnį 6 dalimi:

„**6. Jeigu teismui pateikiamas pareiškimas dėl bankroto bylos iškėlimo juridiniam asmeniui, kuriam yra iškelta restruktūrizavimo byla, pareiškimas dėl bankroto bylos iškėlimo paliekamas nenagrinėtas.**“

**8 straipsnis. 17 straipsnio pakeitimas**

Papildyti 17 straipsnio 3 dalį 6 punktu:

„**6) esminių sutarčių sąrašas ir šių sutarčių priskyrimo esminėms įrodymai – dokumentai, duomenys, kita informacija.**“

**9 straipsnis. 26 straipsnio pakeitimas**

Papildyti 26 straipsnio 2 dalį 4 punktu:

„**4) esminių sutarčių sąrašas.**“

**10 straipsnis. 27 straipsnio pakeitimas**

Papildyti 27 straipsnį 4 dalimi:

„**4. Juridinių asmenų registro tvarkytojas įsiteisėjusios teismo nutarties pagrindu Juridinių asmenų registre registruoja juridinio asmens teisinį statusą, juridinio asmens nemokumo administratoriaus paskyrimo datą ir duomenis apie šį administratorių. Šios dalies nuostatos dėl duomenų registravimo *mutatis mutandis* taikomos šio įstatymo 40 straipsnio 10 dalies 4 punkte, 67 straipsnio 3 dalyje, 78 straipsnio 4 dalyje, 83 straipsnio 6 dalyje, 100 straipsnio 5 dalyje, 114 straipsnio 4 ir 117 straipsnio 3 dalyje nurodytais atvejais.**“

**11 straipsnis. 28 straipsnio pakeitimas**

Pakeisti 28 straipsnio 2 dalį ir ją išdėstyti taip:

„2. Teismas gali leisti netaikyti visų ar dalies šio straipsnio 1 dalies nuostatų, jeigu tai palengvintų sprendimo dėl restruktūrizavimo plano priėmimą **arba paaiškėjus, kad restruktūrizavimo plano projekto tvirtinimui gali būti taikomos šio įstatymo 1111 straipsnio nuostatos,** ir dėl to kreipiasi juridinis asmuo, nemokumo administratorius arba įkaito turėtojas. Ši teismo nutartis vykdoma skubiai ir gali būti skundžiama, tačiau nutarties apskundimas jos vykdymo nestabdo.“

**12 straipsnis. 31 straipsnio pakeitimas**

Pakeisti 31 straipsnio 1 dalį ir ją išdėstyti taip:

„1. Teismo ~~ir kitų nemokumo proceso dalyvių (juridinio asmens, kreditorių, nemokumo administratoriaus, kitų dalyvaujančių byloje ir procese asmenų)~~ **nutartys ir** sprendimai ~~ir (ar) veiksmai (neveikimas) nemokumo proceso metu~~ gali būti skundžiami Civilinio proceso kodekso nustatyta tvarka, išskyrus šio įstatymo nustatytas išimtis. **Nemokumo proceso dalyvių (juridinio asmens, kreditorių, nemokumo administratoriaus, kitų dalyvaujančių byloje ir nemokumo procese asmenų) sprendimai ir (ar) veiksmai (neveikimas) nemokumo proceso metu skundžiami teismui Civilinio proceso kodekso nustatyta tvarka per 14 dienų nuo tada, kai skundą teikiantis asmuo sužinojo arba turėjo sužinoti apie sprendimą ar veiksmą (neveikimą).**“

**13 straipsnis. 32 straipsnio pakeitimas**

1. Pakeisti 32 straipsnio 1 dalies 2 punktą ir jį išdėstyti taip:

„2) nemokumo administratoriaus juridinio asmens nurodyto **teisę administruoti nemokumo procesus** **turinčio** darbuotojo, atsakingo už juridinio asmens nemokumo proceso administravimą **(toliau – darbuotojas, atsakingas už juridinio asmens nemokumo proceso administravimą)**, vardas ir pavardė, duomenys ryšiams palaikyti (adresas, telefono numeris, elektroninio pašto adresas ir kiti);“.

2. Pakeisti 32 straipsnio 2 dalies 5 punktą ir jį išdėstyti taip:

„5) informacija apie bankroto proceso išlaidas pagal šio įstatymo 73 straipsnio 1 ir 2 dalyse nurodytą struktūrą **ir jų pagrindimas**;“.

**14 straipsnis. 33 straipsnio pakeitimas**

Pakeisti 33 straipsnio 1 dalies pirmąją pastraipą ir ją išdėstyti taip:

„1. Teismas, naudodamasis valstybės informacinių sistemų sąveika, teikia priežiūros institucijai **informaciją apie teismui pateiktus** **pareiškimus dėl nemokumo bylos iškėlimo,** **taip pat** priimtas nutartis ir sprendimus, ~~taip pat~~ įsiteisėjusias nutartis ir sprendimus, kartu nurodydamas šią informaciją:“.

**15 straipsnis. 35 straipsnio pakeitimas**

1. Pakeisti 35 straipsnio 2 dalį ir ją išdėstyti taip:

„2. Sprendimą dėl nemokumo administratoriaus skyrimo restruktūrizavimo byloje priima teismas. **Teismas, skirdamas nemokumo administratorių, *mutatis mutandis* atsižvelgia į šio įstatymo 34 straipsnio 4 dalies 2 punkte nustatytus nemokumo administratoriaus veiklą apibūdinančius kriterijus.**“

2. Papildyti 35 straipsnį 21 dalimi:

„**21 Nemokumo administratorius turi būti skiriamas šiais atvejais:**

**1) teismui priėmus sprendimą, kad nemokumo administratoriaus skyrimas yra būtinas juridinio asmens ir jo kreditorių interesų apsaugai užtikrinti;**

**2) teismui priėmus sprendimą patvirtinti restruktūrizavimo planą, neatsižvelgiant į juridinio asmens dalyvių arba šio plano paveikiamų kreditorių grupių nepritarimą;**

**3) juridinio asmens arba kreditorių, kurių reikalavimų suma vertine išraiška sudaro daugiau kaip 1/2 visų teismo patvirtintų kreditorių reikalavimų sumos, prašymu;**

**4) nutraukus juridinio asmens bankroto bylą ir iškėlus restruktūrizavimo bylą.**“

3. Pakeisti 35 straipsnio 3 dalies pirmąją pastraipą ir ją išdėstyti taip:

„3. Teismui teikti prašymą skirti nemokumo administratorių ir pasiūlyti jo kandidatūrą ~~iš įrašytų į Nemokumo administratorių sąrašą asmenų~~ turi teisę:“.

4. Pakeisti 35 straipsnio 5 dalį ir ją išdėstyti taip:

„5. ~~Teismas, gavęs prašymą paskirti nemokumo administratorių, paskiria nemokumo administratorių restruktūrizavimo byloje, jeigu nėra šio įstatymo 37 straipsnyje nustatytų apribojimų.~~ **Jeigu šio straipsnio 21 dalies 3 punkte nustatytu atveju nemokumo administratorius yra paskirtas restruktūrizavimo procesui administruoti kreditorių prašymu, atlygis jam mokamas proporcingai nuo kiekvieno prašymą pateikusio kreditoriaus patenkinto reikalavimo sumos**.“

**16 straipsnis. 40 straipsnio pakeitimas**

Papildyti 40 straipsnio 10 dalį 4 punktu:

„**4) Juridinių asmenų registro tvarkytojui – tik teismo nutarties dėl nemokumo administratoriaus paskyrimo įsiteisėjimo atveju.**“

**17 straipsnis. 41 straipsnio pakeitimas**

1. Pakeisti 41 straipsnio 4 dalį ir ją išdėstyti taip:

„4. Teismas turi teisę priimti iki nemokumo bylos iškėlimo atsiradusius kreditorių reikalavimus, pateiktus praleidus nustatytą terminą šio straipsnio 1, 2 ir 3 dalyse nustatyta tvarka, **ir po nemokumo bylos iškėlimo atsiradusius kreditorių reikalavimus, pateiktus praleidus nustatytą terminą šio straipsnio 8 dalyje nustatyta tvarka**, jeigu termino praleidimo priežastis pripažįsta svarbiomis.“

2. Papildyti 41 straipsnį 8 dalimi:

„**8. Kreditoriai savo reikalavimus, atsiradusius po nemokumo bylos iškėlimo dėl nemokumo procedūrų vykdymo, gali pateikti paskirtam nemokumo administratoriui per 30 dienų nuo šių reikalavimų atsiradimo dienos šio straipsnio 1 dalyje nustatyta tvarka. Nemokumo administratorius patikrina kreditorių reikalavimo teisės pagrindimo dokumentus ir perduoda šiuos reikalavimus tvirtinti teismui šio straipsnio 2 dalyje nustatyta tvarka.**“

**18 straipsnis. 42 straipsnio pakeitimas**

Pakeisti 42 straipsnio 6 dalį ir ją išdėstyti taip:

„6. Teismo nutartyje ar kreditorių susirinkimo sprendime dėl kreditorių reikalavimų tvirtinimo ~~prie darbuotojų su darbo santykiais~~ ~~susijusių reikalavimų turi būti išskirtos šių reikalavimų sumos, nuo kurių yra skaičiuojamos valstybinio socialinio draudimo įmokos~~ **darbuotojų su darbo santykiais susiję reikalavimai turi būti nurodyti pagal Garantijų darbuotojams jų darbdaviui tapus nemokiam ir ilgalaikio darbo išmokų įstatymą.**“

**19 straipsnis. 43 straipsnio pakeitimas**

1. Papildyti 43 straipsnį nauju 7 punktu:

„**7) kreiptis į teismą dėl nemokumo administratoriaus atlygio už restruktūrizavimo proceso administravimą sumažinimo, jeigu nemokumo administratorius nevykdo ir (arba) netinkamai vykdo šiame įstatyme nustatytas funkcijas;**“.

2. Buvusį 43 straipsnio 7 punktą laikyti 8 punktu.

**20 straipsnis. 62 straipsnio pakeitimas**

Pakeisti 62 straipsnio pavadinimą ir jį išdėstyti taip:

„62 straipsnis. Darbo santykių reguliavimas **bankroto proceso metu**“.

**21 straipsnis. 63 straipsnio pakeitimas**

Pakeisti 63 straipsnio 5 dalį ir ją išdėstyti taip:

„5. Jeigu ūkinėje komercinėje veikloje yra naudojamas įkeistas turtas, šio turtoišlaikymo išlaidos **ir nuvertėjimas** ~~laikomos~~ **laikomi** ūkinės komercinės veiklos išlaidomis.“

**22 straipsnis. 64 straipsnio pakeitimas**

Pakeisti 64 straipsnio pavadinimą ir jį išdėstyti taip:

„64 straipsnis. Sandorių ginčijimas **bankroto proceso metu**“.

**23 straipsnis. 77 straipsnio pakeitimas**

Pripažinti netekusia galios 77 straipsnio 7 dalį.

~~7. Į kreditorių sąskaitą įmokėtos sumos, skirtos žemės ūkio veiklos subjektų reikalavimams sumokėti už parduotus žemės ūkio produktus tenkinti, nėra įtraukiamos į šio straipsnio 5 dalyje nurodytą kintamojo atlygio už bankroto proceso administravimo rezultatus skaičiavimą.~~

**24 straipsnis. 94 straipsnio pakeitimas**

Pakeisti 94 straipsnio 2 dalies 1 punkto d papunktį ir jį išdėstyti taip:

„d) reikalavimai dėl neįvykdytų prievolių iš ~~bankroto~~ **nemokumo proceso** metu vykdytos ūkinės komercinės veiklos;“.

**25 straipsnis. 95 straipsnio pakeitimas**

Pakeisti 95 straipsnio 4 dalį ir ją išdėstyti taip:

„4. Žemės ūkio veiklos subjektų reikalavimai tenkinami **žemės ūkio veiklos subjekto prašymu** 2013 m. gruodžio 18 d. Komisijos reglamento (ES) Nr. 1408/2013 dėl Sutarties dėl Europos Sąjungos veikimo 107 ir 108 straipsnių taikymo *de minimis* pagalbai žemės ūkio sektoriuje ~~(OL 2013 L 352, p. 9)~~ **(su visais pakeitimais)** ir Vyriausybės nustatyta tvarka.“

**26 straipsnis. Įstatymo papildymas 1021 straipsniu**

Papildyti Įstatymą 1021straipsniu:

„**1021 straipsnis. Sutarčių vykdymas**

**1. Juridinio asmens kreditoriai iki teismo nutarties patvirtinti restruktūrizavimo planą įsiteisėjimo dienos negali:**

**1) nutraukti esminių sutarčių arba keisti jų sąlygų juridinio asmens nenaudai;**

**2) nutraukti sutarčių, kurios nėra priskirtos esminėms sutartims, arba keisti jų sąlygų juridinio asmens nenaudai tik dėl to, kad teismas priėmė nutartį priimti pareiškimą dėl restruktūrizavimo bylos iškėlimo arba juridiniam asmeniui yra iškelta restruktūrizavimo byla.**

**2. Šio straipsnio 1 dalis taikoma sutartims, kurios sudarytos iki teismo nutarties iškelti restruktūrizavimo bylą įsiteisėjimo dienos ir jų įvykdymo terminai nėra suėję.**

**3. Kreditoriaus prašymu teismas gali leisti netaikyti šio straipsnio 1 dalies 1 punkto nuostatų, jeigu pateikiami įrodymai, kad vykdant esminę sutartį būtų nepagrįstai pažeidžiami kreditoriaus interesai.**“

**27 straipsnis. Įstatymo papildymas 1022 straipsniu**

Papildyti Įstatymą 1022straipsniu:

„**1022 straipsnis. Sandorių ginčijimas restruktūrizavimo proceso metu**

**1. Sandoriai, kuriais juridiniam asmeniui suteiktas naujas finansavimas ir (ar) tarpinis finansavimas, negali būti pripažinti negaliojančiais, išskyrus atvejus, kai jie buvo sudaryti pažeidžiant įstatymus arba apgaule.**

**2. Kreditoriui, suteikusiam naują finansavimą ir (ar) tarpinį finansavimą, negali būti taikoma civilinė, administracinė arba baudžiamoji atsakomybė, remiantis argumentu, kad toks finansavimas sukelia neigiamų pasekmių visų kreditorių interesams.**

**3. Sandoriai, kurių sudarymas yra pagrįstas ir būtinas, kad būtų pritarta restruktūrizavimo planui ir (ar) teismo patvirtinto restruktūrizavimo plano įgyvendinimui, negali būti pripažinti negaliojančiais, remiantis argumentu, kad tokie sandoriai sukelia neigiamų pasekmių visų kreditorių interesams, išskyrus atvejus, kai jie buvo sudaryti pažeidžiant įstatymus arba apgaule.**

**4. Šio straipsnio 3 dalyje nurodyti sandoriai yra susiję su restruktūrizavimo plano rengimo, konsultavimosi rengiant šį planą išlaidomis, juridinio asmens darbuotojų darbo užmokesčio mokėjimu ir kitais atsiskaitymais, būtinais vykdant įprastą juridinio asmens ūkinę komercinę veiklą.**“

**28 straipsnis. Įstatymo papildymas 1023 straipsniu**

Papildyti Įstatymą 1023straipsniu:

„**1023 straipsnis. Darbo santykių reguliavimas restruktūrizavimo proceso metu**

**1. Juridinio asmens vadovas, prieš kreipdamasis į teismą dėl restruktūrizavimo bylos iškėlimo, turi vykdyti Darbo kodekse nustatyta tvarka darbuotojų atstovų informavimą ir konsultavimąsi su jais. Kai restruktūrizavimo byla keliama kartu patvirtinant restruktūrizavimo planą, taikomos šio straipsnio 3 dalies nuostatos.**

**2. Nemokumo administratorius ne vėliau kaip per 5 darbo dienas nuo teismo nutarties iškelti restruktūrizavimo bylą įsiteisėjimo dienos privalo informuoti darbuotojų atstovus apie restruktūrizavimo bylos iškėlimą, galimą poveikį darbo sąlygoms,** **restruktūrizavimo plano rengimą ir supažindinti juos su informacijos teikimo ir** **konsultavimosi tvarka rengiant ir įgyvendinant restruktūrizavimo planą Darbo kodekse nustatyta tvarka.**

**3. Apie teismui teikiamą tvirtinti restruktūrizavimo planą, jame nurodytus struktūrinius juridinio asmens pokyčius ir darbo sąlygų pakeitimus darbuotojų atstovai informuojami ne vėliau kaip prieš 5 darbo dienas iki restruktūrizavimo plano pateikimo teismui dienos. Darbuotojų atstovų motyvuotu prašymu iki restruktūrizavimo plano pateikimo teismui dienos jiems turi būti sudaryta galimybė susipažinti su teismui teikiamu restruktūrizavimo planu.**

**4. Dokumentai, kuriais įrodoma, kad darbuotojų atstovai buvo informuoti apie rengiamą restruktūrizavimo planą ir su jais buvo konsultuojamasi darbo sąlygų klausimais, pateikiami teismui kartu su teikiamu tvirtinti restruktūrizavimo planu.**

**5. Jeigu restruktūrizavimo plane numatyti darbo organizavimo struktūriniai pertvarkymai, jie vykdomi Darbo kodekse nustatyta tvarka.**

**6. Darbo kodekse nustatytais atvejais ir (arba) kai juridiniame asmenyje darbuotojų atstovai neišrinkti, darbuotojai informuojami tiesiogiai ir (arba) kitais Darbo kodekse nurodytais būdais.**“

**29 straipsnis. 103 straipsnio pakeitimas**

1. Papildyti 103 straipsnio 1 dalį nauju 11 punktu:

„**11) informuoja teismą, jeigu juridinis asmuo veikia pažeisdamas šio įstatymo 28 straipsnio 1 dalies 1, 3, 6 ir 7 punktuose nustatytus reikalavimus;**“.

2. Buvusį 103 straipsnio 1 dalies 11 punktą laikyti 12 punktu.

**30 straipsnis. 104 straipsnio pakeitimas**

1. Pakeisti 104 straipsnio 2 dalies 1 punktą ir jį išdėstyti taip:

„1) trumpas juridinio asmens apibūdinimas (**pavadinimas, juridinio asmens kodas,** veiklos pobūdis, turtas ir įsipareigojimai~~, darbuotojų skaičius~~);“.

2. Pakeisti 104 straipsnio 2 dalies 6 punktą ir jį išdėstyti taip:

„6) restruktūrizavimo plano paveikiamų kreditorių pagal kreditorių grupes sąrašas **ir kreditorių, kurie nėra paveikiami restruktūrizavimo plano, sąrašas pagal kreditorių grupes, kuriame pateikiama informacija, kaip kreditoriai yra paveikiami ir (arba) kodėl nėra paveikiami restruktūrizavimo plano**;“.

3. Papildyti 104 straipsnio 2 dalį nauju 16 punktu:

„**16) bendri darbo organizavimo struktūrinių pertvarkymų padariniai: informacija apie darbuotojus, nurodant ir numatomą atleisti darbuotojų skaičių, darbuotojų darbo sąlygas;**“.

4. Papildyti 104 straipsnio 2 dalį 17 punktu:

„**17) informacijos teikimo ir konsultavimosi su darbuotojų atstovais Darbo kodekse nustatyta tvarka;**“.

5. Buvusį 104 straipsnio 2 dalies 16 punktą laikyti 18 punktu.

**31 straipsnis. 110 straipsnio pakeitimas**

Pakeisti 110 straipsnio 1 dalį ir ją išdėstyti taip:

„1. Nemokumo administratorius arba juridinio asmens vadovas restruktūrizavimo plano projektą, kuriam pritarta šio įstatymo 106**,** ~~ir~~ 107 **arba 1111** straipsniuose nustatyta tvarka, ne vėliau kaip per 4 mėnesius nuo nutarties iškelti restruktūrizavimo bylą įsiteisėjimo dienos turi pateikti teismui“.

**32 straipsnis. 111 straipsnio pakeitimas**

1. Pakeisti 111 straipsnio 3 dalies 1 punktą ir jį išdėstyti taip:

„1) nebuvo įgyvendinti šio įstatymo **1023,** 104–107 ir 110 straipsniuose nurodyti reikalavimai;“.

2. Papildyti 111 straipsnį 6 dalimi:

„**6. Teismas turi nagrinėti, ar restruktūrizavimo planas atitinka šio straipsnio 3 dalies 2 punkte arba 1111 straipsnio 2 dalies b papunktyje nurodytas sąlygas, jeigu restruktūrizavimo planui arba teismo nutarčiai patvirtinti restruktūrizavimo planą šiuo pagrindu prieštarauja tam nepritaręs plano paveikiamas kreditorius.**“

3. Papildyti 111 straipsnį 7 dalimi:

„**7. Šio straipsnio 3 dalies 2 punkte ir šio įstatymo 1111 straipsnio 2 dalies 2 punkto b papunktyje nurodytoms aplinkybėms įvertinti gali būti pasitelkiamas teismo ekspertas.**“

**33 straipsnis. Įstatymo papildymas 1111 straipsniu**

Papildyti Įstatymą 1111straipsniu:

„**1111 straipsnis. Restruktūrizavimo plano tvirtinimas, esant juridinio asmens dalyvių arba šio plano paveikiamų kreditorių grupių nepritarimui**

**1. Juridinio asmens dalyviams nepritarus restruktūrizavimo plano projektui, juridinio asmens vadovo arba kreditorių siūlymu teismas gali patvirtinti restruktūrizavimo planą, jeigu tenkinamos visos šios sąlygos:**

**1) įgyvendinti šio įstatymo 104, 105 ir 110 straipsniuose nurodyti reikalavimai;**

**2) dėl restruktūrizavimo plano projekte nustatytų priemonių nepasikeistų šio plano projektui nepritarusių dalyvių nuosavybės teisių ir (arba) prievolinių teisių ir (ar) pareigų, susijusių su juridiniu asmeniu, apimtis;**

**3) restruktūrizavimo plano projektui pritarė restruktūrizavimo plano paveikiami kreditoriai grupėse, jeigu kiekvienoje kreditorių grupėje restruktūrizavimo plano projektui pritarė restruktūrizavimo plano paveikiami kreditoriai, kurių reikalavimų suma vertine išraiška sudaro daugiau kaip 2/3 visų teismo patvirtintų šios grupės kreditorių reikalavimų sumos.**

**2. Kreditorių grupėse restruktūrizavimo plano paveikiamiems kreditoriams nepritarus restruktūrizavimo plano projektui, juridinio asmens vadovo arba kreditorių siūlymu, pritarus juridinio asmens vadovui, teismas gali patvirtinti restruktūrizavimo planą, jeigu tenkinamos visos šios sąlygos:**

**1) įgyvendinti šio įstatymo 104–106 ir 110 straipsniuose nurodyti reikalavimai;**

**2) restruktūrizavimo plano projektui pritarė:**

**a) kreditorių, kurių reikalavimai užtikrinti įkeitimu ir (ar) hipoteka, grupė arba**

**b) kitų kreditorių grupė, jei jos kreditorių jokie reikalavimai nebūtų patenkinami bankroto atveju, taip pat įvertinus ir kreditorių reikalavimų tenkinimo galimybių vertinę išraišką juridinio asmens pardavimo atveju;**

**3) restruktūrizavimo planu užtikrinama, kad jam nepritariančių restruktūrizavimo plano paveikiamų kreditorių grupės reikalavimai būtų tenkinami pagal šio įstatymo 94 straipsnyje nustatytą reikalavimų tenkinimo prioritetų eiliškumą;**

**4) nė viena restruktūrizavimo plano paveikiamų kreditorių grupė pagal restruktūrizavimo planą negautų didesnės sumos nei teismo patvirtintų kreditorių reikalavimų suma.**

**3. Pagal šio straipsnio 2 dalies 2 punktą laikoma, kad restruktūrizavimo planui pritarta, jeigu jam pritarė grupės restruktūrizavimo plano paveikiami** **kreditoriai, kurių reikalavimų suma vertine išraiška sudaro daugiau kaip 1/2 visų teismo patvirtintų grupės kreditorių reikalavimų sumos.**“

**34 straipsnis. 114 straipsnio pakeitimas**

1. Papildyti 114 straipsnio 1 dalį 6 punktu:

„**6)vykdomi šio įstatymo 28 straipsnio 1 dalies 1, 3, 6 ir 7 punktuose nustatyti veiksmai;**“.

2. Pakeisti 114 straipsnio 2 dalį ir ją išdėstyti taip:

„2. Teismas nutraukia restruktūrizavimo bylą šio straipsnio 1 dalies 3 ir 4 punktuose nurodytais pagrindais, jeigu šiuose punktuose nurodytos aplinkybės tęsiasi ne trumpiau kaip ~~3~~ **4** mėnesius.“

**35 straipsnis. 130 straipsnio pakeitimas**

1. Pakeisti 130 straipsnio 2 dalies 2 punktą ir jį išdėstyti taip:

„2) nurodyti priežiūros institucijai naują darbuotoją, atsakingą už juridinio asmens nemokumo procesų administravimą, ir nurodyti **pagrįstą** tokio keitimo priežastį ne vėliau kaip kitą darbo dieną nuo ~~atsakingo~~ darbuotojo**, atsakingo už juridinio asmens nemokumo proceso administravimą,** keitimo dienos;“.

2. Papildyti 130 straipsnį 5 dalimi:

„**5. Nemokumo administratoriaus juridinio asmens darbuotojo, atsakingo už juridinio asmens nemokumo proceso administravimą, keitimas galimas, jeigu:**

**1) tam pritaria kreditorių susirinkimas ir**

**2) nurodomas darbuotojas, atsakingas už juridinio asmens nemokumo proceso administravimą, atitinka Nemokumo administratorių atrankos taisyklėse nustatytas nemokumo administratoriaus juridinio asmens darbuotojui keliamas darbo krūvio ir darbo patirties sąlygas.**“

**36 straipsnis. Įstatymo priedo pakeitimas**

Pakeisti Įstatymo priedą ir jį išdėstyti taip:

„Lietuvos Respublikos juridinių

asmenų nemokumo įstatymo

priedas

~~ĮGYVENDINAMAS~~**ĮGYVENDINAMI** EUROPOS SĄJUNGOS TEISĖS ~~AKTAS~~**AKTAI**

**1.** 2015 m. gegužės 20 d. Europos Parlamento ir Tarybos reglamentas (ES) 2015/848 dėl nemokumo bylų ~~(OL 2015 L 141, p. 19)~~.

**2. 2019 m. birželio 20 d. Europos Parlamento ir Tarybos direktyva (ES) 2019/1023 dėl prevencinio restruktūrizavimo sistemų, skolų panaikinimo ir draudimo verstis veikla ir priemonių restruktūrizavimo, nemokumo ir skolų panaikinimo procedūrų veiksmingumui didinti, kuria iš dalies keičiama Direktyva (ES) 2017/1132 (Restruktūrizavimo ir nemokumo direktyva).**“

**37 straipsnis. Įstatymo įsigaliojimas ir taikymas**

1. Šis įstatymas, išskyrus šio straipsnio 3 dalį, įsigalioja 2021 m. liepos 1 d.

2. Iki 2021 m. liepos 1 d. pradėtiems juridinių asmenų nemokumo procesams šio įstatymo nuostatos taikomos toms asmenų teisėms ir pareigoms, kurios atsiranda arba yra įgyvendinamos jam įsigaliojus, taip pat toms nemokumo procedūroms, kurios pradedamos šiam įstatymui įsigaliojus.

3. Lietuvos Respublikos Vyriausybė ir (ar) jos įgaliotos institucijos iki 2021 m. birželio 30 d. priima šio įstatymo įgyvendinamuosius teisės aktus.

*Skelbiu šį Lietuvos Respublikos Seimo priimtą įstatymą.*

Respublikos Prezidentas